गूगल का मोबाइल भुगतान गूगल वालेट लांच  
इंटरनेट पर खोज सेवा देने वाली गूगल ने गूगल वालेट नाम से मोबाइल भुगतान सुविधा पेश की है।
इंटरनेट पर खोज सेवा देने वाली गूगल ने गूगल वालेट नाम से मोबाइल भुगतान सुविधा पेश की है। गूगल वालेट एक ऐसा एप्लीकेशन है जो लोगों को अपने फोन के जरिए भुगतान करने की सुविधा देगा।  गूगल ने पहली बार इस एप्लीकेशन के बारे में घोषणा इस साल मई में की थी। कंपनी ने कहा कि यह एप्लीकेशन शुरुआती दौर में केवल नेक्सस एस 4जी फोन पर स्प्रिंट के साथ उपलब्ध होगा।  गूगल के उपाध्यक्ष :भुगतान: ओसामा बेडियर ने कंपनी के आधिकारिक ब्लाग पर कहा,  हम इसका व्यापक तौर पर परीक्षण करते रहे हैं और आज हम इस एप्लीकेशन का पहला संस्करण स्प्रिंट के लिए जारी कर रहे हैं। उन्होंने कहा,  इसका अर्थ हुआ है कि हम सभी स्प्रिंट नेक्सस एस 4जी फोन के लिए गूगल वालेट पेश करना शुरू कर रहे हैं। लोग गूगल की इस सेवा की मदद से अपने सिटी मास्टरकार्ड क्रेडिट कार्ड और गूगल प्रीपेड कार्ड से भुगतान कर सकेंगे।